ব্যাংকিং খাতে শীর্ষ ২৫ ঋণখেলাপির পকেটে আটকে পড়েছে প্রায় ১০ হাজার কোটি টাকা। দীর্ঘ দিন যাবৎ পরিশোধ না করায় এখন তা কুঋণ বা মন্দঋণে পরিণত হয়েছে। শীর্ষ ২৫ খেলাপির কাছ থেকে ঋণ আদায়ের কৌশল নির্ধারণে অর্থ মন্ত্রণালয় ও বাংলাদেশ ব্যাংকের সমন্বয়ে কমিটি গঠনের পরামর্শ দিয়েছে অর্থ মন্ত্রণালয় সম্পর্কিত সংসদীয় স্থায়ী কমিটি। একই সাথে কমিটি গঠনের ৪৫ দিনের মধ্যে সংসদীয় কমিটির কাছে প্রতিবেদন দাখিল করতে বলা হয়েছে।